Asa Hutchinson

William Asa Hutchinson (født 1950) er en amerikansk politiker og den 46. guvernøren for den amerikanske delstaten Arkansas. Han er medlem av Det republikanske parti.

Hutchinson ble valgt til guvernør den 4. november 2014 og overtok embetet den 13. januar 2015. Han ble gjenvalgt i 2018. I januar 2023 ble han etterfulgt som guvernør av Sarah Huckabee Sanders.

 Presidentvalget i 2024 
2. april 2023 ble det uformelt kunngjort at Hutchinson skulle stille til valg som en mulig republikansk presidentkandidat for presidentvalget i 2024, for å gi et alternativ til Donald Trump. Kampanjen ble formelt kunngjort 26. april 2023. Før kunngjøringen, uttrykte han en negativ holdning til medrepublikaner og tidligere president Trump. Hutchinson hevdet at Trump splittet partiet og mente han ikke burde stille til gjenvalg.

Etter dårlige resultater under caucuser i Iowa i januar 2024, kunngjorde Hutchinson at kampanjen var suspendert.

 Referanser 

 Eksterne lenker 




Kategori:Kongressrepresentanter fra Arkansas
Kategori:Guvernører i Arkansas
Kategori:Personer fra Benton County i Arkansas
Kategori:Kandidater til presidentvalget i USA 2024